techiaith/cofnodycynulliad_en-cy huggingface dataset:
English: Leader of the house, as Suzy Davies pointed out, WEFO operates under EU regional policy rules at this point in time, but in two years they're not going to be there, effectively. What I'm asking is: what discussions have you had with the UK Government about a future regional policy, and are you taking the opportunity to be creative in the agenda to ensure that what happens in Wales can actually be unique to Wales?
Welsh: Arweinydd y tŷ, fel y nododd Suzy Davies, mae Swyddfa Cyllid Ewropeaidd Cymru yn gweithredu yn unol â rheolau polisi rhanbarthol yr UE ar hyn o bryd, ond mewn dwy flynedd nid ydynt yn mynd i fod yno, i bob pwrpas. Yr hyn rwy'n ei ofyn yw: pa drafodaethau ydych chi wedi eu cael gyda Llywodraeth y DU ynghylch polisi rhanbarthol yn y dyfodol, ac a ydych chi'n achub ar y cyfle i fod yn greadigol yn yr agenda i sicrhau y gall yr hyn sy'n digwydd yng Nghymru fod mewn gwirionedd yn unigryw i Gymru?
English: I think our White Paper, 'Securing Wales' Future', is vitally important because it does lay out what we made clear as far regional economic development - . It's very clear that that is a devolved competence, and it must remain so. We would resist firmly any attempt by the UK Government to reverse any form of devolution and take control of regional policy. So, I'm glad I've had the opportunity to put that on record today. It is important that we have got our engagement through the Joint Ministerial Committee on European negotiations, at which the Cabinet Secretary for Finance and Local Government represents us. He presented our White Paper at their meeting on 8 February.
Welsh: Rwy'n meddwl bod ein Papur Gwyn, 'Diogelu Dyfodol Cymru', yn hanfodol bwysig gan ei fod yn cyflwyno'r hyn a wnaethom yn eglur o ran datblygiad economaidd rhanbarthol - . Mae'n eglur iawn, iawn bod hwnnw'n gymhwysedd datganoledig, ac mae'n rhaid iddo aros felly. Byddem yn gwrthsefyll yn gadarn unrhyw ymgais gan Lywodraeth y DU i wrthdroi unrhyw fath o ddatganoli a chymryd rheolaeth dros bolisi rhanbarthol. Felly, rwy'n falch fy mod i wedi cael y cyfle i roi hynny ar y cofnod heddiw. Mae'n bwysig bod gennym ni ein hymgysylltiad drwy'r Cydbwyllgor Gweinidogion ar drafodaethau Ewropeaidd, lle mae Ysgrifennydd y Cabinet dros Gyllid a Llywodraeth Leol yn ein cynrychioli ni. Ef a gyflwynodd ein Papur Gwyn yn eu cyfarfod ar 8 Chwefror.
English: Further education contributes significantly to skills development, improving employment and careers prospects for learners in Wales and the performance of companies and public services. It ensures our young people can access the skills that they need to develop their careers and that adults can develop their skills to support our growing economy.
Welsh: Mae addysg bellach yn cyfrannu'n sylweddol at ddatblygiad sgiliau, gwella rhagolygon cyflogaeth a gyrfaoedd i ddysgwyr yng Nghymru a pherfformiad cwmnïau a gwasanaethau cyhoeddus. Mae'n sicrhau y gall ein pobl ifanc gael mynediad at y sgiliau sydd eu hangen arnynt i ddatblygu eu gyrfaoedd ac y gall oedolion ddatblygu eu sgiliau i gefnogi ein heconomi sy'n tyfu.
English: Thank you for that answer, leader of the house. There's been a lot of talk about the need for parity of esteem between higher and further education in this Chamber over the past 10 years, but successive Welsh Labour Governments have failed to deliver on that talk and that ambition. The Wales Audit Office, in fact, has confirmed in a recent report on the oversight of further education colleges' finances that there has been a significant cut of £22 million to our FE colleges over the past five years and that that has stifled them being able to make some progress. In fact, we now see nearly half of our Welsh colleges carrying large deficits and being forced to eat into their reserves. I wonder, leader of the house, whether you can tell me what action, specifically, the Welsh Government might be able to take as a result of the savings that will be secured through changes to higher education student support in terms of some of that cash being invested into our FE sector in order to rebalance the situation in terms of parity between both forms of education.
Welsh: Diolch i chi am yr ateb yna, arweinydd y tŷ. Bu llawer o sôn am yr angen am barch cydradd rhwng addysg uwch ac addysg bellach yn y Siambr hon yn ystod y 10 mlynedd diwethaf, ond mae Llywodraethau Llafur Cymru olynol wedi methu â chyflawni ar y sgwrs na'r uchelgais honno. Mae Swyddfa Archwilio Cymru, mewn gwirionedd, wedi cadarnhau mewn adroddiad diweddar ar oruchwylio cyllid colegau addysg bellach y bu toriad sylweddol o £22 miliwn i'n colegau AB dros y pum mlynedd diwethaf, a bod hynny wedi eu hatal rhag gallu gwneud rhywfaint o gynnydd. A dweud y gwir, rydym ni'n gweld nawr bron i hanner ein colegau yng Nghymru yn cario diffygion mawr ac yn cael eu gorfodi i ddefnyddio eu cronfeydd wrth gefn. Tybed, arweinydd y tŷ, a allwch chi ddweud wrthyf pa gamau, yn benodol, y gallai Llywodraeth Cymru eu cymryd yn sgil yr arbedion a fydd yn cael eu sicrhau trwy newidiadau i gymorth i fyfyrwyr addysg uwch o ran buddsoddi rhywfaint o'r arian hwnnw yn ein sector addysg bellach er mwyn ailgydbwyso'r sefyllfa o ran cydraddoldeb rhwng y ddau fath o addysg.
English: Well, you know - you may talk. We deliver, actually, as a Welsh Labour Government. [Interruption.] I have to say that, in terms of our approach in Wales, where not only have we established - [Interruption.] We've established an approach to vocational and technical qualifications that we've actually developed in consultation with employers. We've benefited from collaboration, engaging with Northern Ireland and Scotland. We've got an internationally-recognised approach to apprenticeships, vocational and technical qualifications, as we can see by the investment and our commitment to 100,000 apprenticeships, and we have the regional skills partnerships to determine the need and demand for skills in Wales. Now, I don't recognise the points you make at all and, of course, those employers that, for example, I met last week, who are concerned to get young people into science, technology, engineering and maths - and indeed Julie James addressed many yesterday - they see that, actually, parity of esteem with vocational opportunities is vital for young people. The apprenticeship route is one that young people aspire to and actually are now engaging with.
Welsh: Wel, wyddoch chi - mae'n hawdd i chi siarad. Rydym ni'n cyflawni, a dweud y gwir, fel Llywodraeth Lafur Cymru. [Torri ar draws.] Mae'n rhaid i mi ddweud, o ran ein dull gweithredu yng Nghymru, lle nid yn unig yr ydym ni wedi sefydlu - [Torri ar draws.] Rydym ni wedi sefydlu dull o ymdrin â chymwysterau galwedigaethol a thechnegol yr ydym ni wedi eu datblygu mewn ymgynghoriad â chyflogwyr. Rydym ni wedi elwa ar gydweithrediad, gan ymgysylltu â Gogledd Iwerddon a'r Alban. Mae gennym ni ddull a gydnabyddir yn rhyngwladol o ymdrin â phrentisiaethau, cymwysterau galwedigaethol a thechnegol, fel y gallwn weld o'r buddsoddiad a'n hymrwymiad i 100,000 o brentisiaethau, ac mae gennym ni'r partneriaethau sgiliau rhanbarthol i benderfynu ar yr angen a'r galw am sgiliau yng Nghymru. Nawr, nid wyf yn cydnabod y pwyntiau a wnewch o gwbl ac, wrth gwrs, mae'r cyflogwyr hynny, er enghraifft, y cyfarfûm â nhw yr wythnos diwethaf, sy'n mynd ati i gael pobl ifanc i mewn i wyddoniaeth, technoleg, peirianneg a mathemateg - ac yn wir fe wnaeth Julie James annerch llawer ohonynt ddoe - maen nhw'n gweld, mewn gwirionedd, bod parch cydradd o ran cyfleoedd galwedigaethol yn hanfodol i bobl ifanc. Mae'r llwybr prentisiaeth yn un y mae pobl ifanc yn dymuno ei ddilyn ac yn ymgysylltu ag ef nawr.
English: Along the same lines, there is YouGov research last year that showed that only 7 per cent of those between 18 and 24 were considering an apprenticeship as the best option for them, compared to 68 per cent who saw higher education as the best option for them. So, the perception still exists, doesn't it, that there isn't parity of esteem between vocational and academic courses. So, can I ask what the Welsh Government is doing, for example, to promote the perceptions of the Sutton Trust research, which shows that the probable earnings of the best apprentices are many thousands of pounds more over the course of their careers than of students who have been in higher education outside the Russell Group of universities - without, of course, the debts that emerge as a result of higher education?
Welsh: Wel, ar yr un thema, yn amlwg mae yna ymchwil gan YouGov y llynedd sydd wedi dangos mai dim ond 7 y cant o bobl rhwng 18 a 24 oed a oedd yn ystyried prentisiaeth fel yr opsiwn gorau iddyn nhw, i'w gymharu â 68 y cant a oedd yn gweld mai addysg uwch oedd yn cynnig yr opsiwn gorau iddyn nhw. Felly, mae'r canfyddiad yn dal i fod yna, onid yw e, rydw i'n meddwl, nad oes yna barch cydradd, os leiciwch chi, yn sicr rhwng y cyrsiau galwedigaethol a'r cyrsiau academaidd. Felly, a gaf i ofyn beth mae Llywodraeth Cymru yn ei wneud, er enghraifft, i hyrwyddo canfyddiadau ymchwil y Sutton Trust, sy'n dangos bod enillion posib rhai o'r prentisiaid gorau filoedd lawer o bunnoedd yn fwy, dros gwrs eu bywydau, na myfyrwyr sydd wedi bod mewn addysg uwch y tu fas i'r Grŵp Russell o brifysgolion - heb, wrth gwrs, y dyledion sy'n dod yn sgil addysg uwch, hefyd?
English: Yes. I mean, that clearly is - . The impact of our investment in 100,000 quality apprenticeships speaks for itself: a key plank in 'Taking Wales Forward', recognising the value of the post-compulsory education training sector, and also the fact that it enables young people to reach their potential. As you say, the Sutton Trust research is very valuable, very pertinent, and, clearly, as well, in terms of our statutory duty to provide education for learners up to the age of 18, we have actually protected, and mitigated the brunt of funding reductions imposed by the UK Government. But, as a result of a budget agreement, we have put an additional £30 million to support further and higher education as well, which, of course, is having a huge impact in terms of targeting investment and making those opportunities for our young people real, because they can progress anyway from apprenticeships into higher education routes and into very well-paid and long-lasting jobs and careers.
Welsh: Cewch. Hynny yw, mae hynny'n amlwg - . Mae effaith ein buddsoddiad mewn 100,000 o brentisiaethau o ansawdd yn siarad drosto'i hun: elfen allweddol yn 'Symud Cymru Ymlaen', gan gydnabod gwerth y sector addysg a hyfforddiant ôl-orfodol, a hefyd y ffaith ei fod yn galluogi pobl ifanc i wireddu eu potensial. Fel y dywedwch, mae gwaith ymchwil Ymddiriedolaeth Sutton yn werthfawr iawn, yn berthnasol iawn, ac, yn amlwg, hefyd, o ran ein dyletswydd statudol i ddarparu addysg i ddysgwyr hyd at 18 oed, rydym ni wedi diogelu, a lliniaru baich y gostyngiadau cyllid a orfodwyd gan Lywodraeth y DU. Ond, o ganlyniad i gytundeb cyllideb, rydym ni wedi cyfrannu £30 miliwn ychwanegol i gefnogi addysg bellach ac addysg uwch hefyd, sydd, wrth gwrs, yn cael effaith enfawr o ran targedu buddsoddiad a gwneud y cyfleoedd hynny ar gyfer ein pobl ifanc yn rhai gwirioneddol, oherwydd gallant fynd yn eu blaenau beth bynnag o brentisiaethau i lwybrau addysg uwch ac i swyddi a gyrfaoedd sy'n talu'n dda iawn ac yn para'n hir.
English: Our local energy service supports communities across Wales to run share offers, gaining local support, raising local capital that keeps the benefits of renewable projects within Wales. We are looking at how these projects can continue to be developed following the UK Government's removal of support for solar and wind.
Welsh: Mae ein gwasanaeth ynni lleol yn cefnogi cymunedau ledled Cymru i redeg cynigion cyfranddaliadau, ennill cefnogaeth leol, codi cyfalaf lleol sy'n cadw manteision prosiectau adnewyddadwy yng Nghymru. Rydym ni'n ystyried sut y gall y prosiectau hyn barhau i gael eu datblygu yn dilyn penderfyniad Llywodraeth y DU i gael gwared ar gymorth ar gyfer solar a gwynt.
English: Cabinet Secretary, these mechanisms stand within the very proud co-operative tradition of promoting local enterprise and social benefit, and particularly, for technical reasons, they are easier to use and more flexible than traditional charitable approaches, which may form alternative funding routes. And they're an excellent way to promote community schemes in particular, and they keep income and, importantly, assets, in the local community. I do commend the efforts that have been going on in the not-for-profit sector, but I do think some Government push in this area would also be very welcome.
Welsh: Ysgrifennydd y Cabinet, mae'r mecanweithiau hyn yn rhan o'r traddodiad cydweithredol balch iawn o hyrwyddo menter leol a budd cymdeithasol, ac yn benodol, am resymau technegol, maen nhw'n haws eu defnyddio ac yn fwy hyblyg na dulliau elusennol traddodiadol, a all fod yn llwybrau ariannu amgen. Ac maen nhw'n ffordd wych o hyrwyddo cynlluniau cymunedol yn arbennig, ac maen nhw'n cadw incwm ac, yn bwysig, asedau, yn y gymuned leol. Rwy'n cymeradwyo'r ymdrechion sydd wedi eu gwneud yn y sector dielw, ond rwy'n meddwl y byddai rhywfaint o hwb gan y Llywodraeth yn y maes hwn yn cael ei groesawu hefyd.
English: I agree with all the points that the Member has made. The local energy service has supported community share offers that have raised over £5.5 million since 2010, and you'll be very aware of many of those community projects, but we want to see commercial developers work more closely with communities on shared ownership and investment. I think, importantly - and you mention the co-operative model: well, we're very proud to have a Wales Co-operative Centre, which we are supporting to set up Community Shares Wales, and that does help communities to share experience of how they can develop these local energy services.
Welsh: Rwy'n cytuno â'r holl bwyntiau y mae'r Aelod wedi eu gwneud. Mae'r gwasanaeth ynni lleol wedi cefnogi cynigion cyfranddaliadau cymunedol sydd wedi codi dros £5.5 miliwn ers 2010, a byddwch yn ymwybodol iawn o lawer o'r prosiectau cymunedol hynny, ond rydym ni eisiau gweld datblygwyr masnachol yn gweithio'n agosach â chymunedau ar berchnogaeth a buddsoddiad a rennir. Rwy'n meddwl, yn bwysig - ac rydych chi'n sôn am y model cydweithredol: wel, rydym ni'n falch iawn o fod â Chanolfan Cydweithredol Cymru, yr ydym ni'n ei chefnogi i sefydlu Cyfranddaliadau Cymunedol Cymru, ac mae hynny'n helpu cymunedau i rannu profiad o sut y gallant ddatblygu'r gwasanaethau ynni lleol hyn.
English: As the leader of the house has just confirmed, traffic officers in north Wales patrol the A55 until Llanfairpwll. Of course, the A55 doesn't stop at Llanfairpwll; it continues all the way across Anglesey to the port of Holyhead. This, according to police officers, is causing them problems, because it ties up resources in dealing with road accidents and so on, which doesn't happen in other parts of north Wales. Will the Government look again at the current strategy that does stop at Llanfairpwll, in order to ensure that the A55 in its entirety benefits from the work of these traffic officers?
Welsh: Fel mae arweinydd y tŷ newydd gadarnhau, mae swyddogion traffig y gogledd yn patrolio'r A55 hyd at Lanfairpwll. Wrth gwrs, nid ydy'r A55 yn stopio yn Llanfairpwll; mae hi'n parhau'r holl ffordd ar draws Ynys Môn i borthladd Caergybi. Mae hyn, meddai swyddogion heddlu wrthyf i, yn achosi problemau iddyn nhw, gan ei bod yn clymu adnoddau er mwyn delio â damweiniau ffyrdd ac ati, sydd ddim yn digwydd mewn rhannau eraill o'r gogledd. A wnaiff y Llywodraeth edrych eto ar y strategaeth ar hyn o bryd, sydd yn stopio yn Llanfairpwll, er mwyn sicrhau bod yr A55 gyfan yn cael manteisio ar waith y swyddogion traffig?
English: The Welsh Government traffic officer service, as the Member will be aware, was originally devised to cover those busier sections of the Welsh trunk road network. We actually inherited this PFI contract, as you will be aware, which has, in terms of the responsibilities - we need to look carefully at the impact of that in terms of covering those areas. But, in the north, the service area, of course, was the A55/A494, as I said, from the English border to junction 11. And we then saw that we needed to extend that cover to the Britannia bridge and thus improve its resilience.
Welsh: Ffurfiwyd gwasanaeth swyddogion traffig Llywodraeth Cymru yn wreiddiol, fel y bydd yr Aelod yn gwybod, ar gyfer y rhannau prysurach hynny o rwydwaith cefnffyrdd Cymru. Etifeddwyd y contract PFI hwn gennym a dweud y gwir, fel y byddwch yn gwybod, sydd wedi, o ran y cyfrifoldebau - mae angen i ni edrych yn ofalus ar effaith hynny o ran cwmpasu'r ardaloedd hynny. Ond, yn y gogledd, yr ardal wasanaeth, wrth gwrs, oedd yr A55/A494, fel y dywedais, o'r ffin â Lloegr i gyffordd 11. A gwelsom wedyn bod angen i ni ymestyn y gwasanaeth hwnnw i bont Britannia gan wella ei gydnerthedd drwy hynny.
English: And finally, question 9 - Dafydd Elis-Thomas.
Welsh: Ac yn olaf, cwestiwn 9 - Dafydd Elis-Thomas.
English: Llywydd, may I ask the leader of the house, in responding on behalf of the First Minister today:
Welsh: Lywydd, a gaf i ofyn i arweinydd y tŷ, yn ateb ar ran y Prif Weinidog heddiw:
English: The First Minister spoke to the Scottish First Minister yesterday and continues to have regular discussions with her, both bilaterally and in meetings of the Joint Ministerial Committee and British-Irish Council.
Welsh: Siaradodd y Prif Weinidog â Phrif Weinidog yr Alban ddoe ac mae'n parhau i gael trafodaethau rheolaidd â hi, yn ddwyochrog ac yng nghyfarfodydd Cydbwyllgor y Gweinidogion a'r Cyngor Prydeinig-Gwyddelig.
English: I'm very grateful for that response, and I'm sure that the First Minister will have had an interesting conversation, as always, with the Scottish First Minister. Because there is so much in common, leader of the house, between the Scottish Government's White Paper, 'Scotland's Place in Europe', published before Christmas, and the red paper of Plaid Cymru and the Welsh Government, 'Securing Wales' Future: Transition from the European Union to a new relationship with Europe', does the Welsh Government see the importance, whatever the decision taken by Scotland on its constitutional future - and that's a matter for them, of course - that there is a role for collaboration in the current negotiations within the UK and between the UK and the European Union, particularly to safeguard unfettered access to the single market for both nations?
Welsh: Diolch yn fawr am yr ateb, ac rwyf yn sicr bod y Prif Weinidog wedi cael sgwrs ddiddorol, fel bob amser, â Phrif Weinidog yr Alban. Ond oherwydd bod yna gymaint yn gyffredin, arweinydd y tŷ, rhwng Papur Gwyn Llywodraeth yr Alban cyn y Nadolig, 'Scotland's Place in Europe', a phapur coch Llywodraeth Cymru a Phlaid Cymru, 'Diogelu Dyfodol Cymru: Pontio o'r Undeb Ewropeaidd i berthynas newydd ag Ewrop', a yw Llywodraeth Cymru yn gweld y pwysigrwydd, beth bynnag fydd penderfyniad yr Alban ynglŷn â'i dyfodol cyfansoddiadol - a mater iddyn nhw yw hynny, wrth gwrs - fod yna le i gydweithio yn y trafodaethau presennol o fewn y Deyrnas Unedig, a rhwng y Deyrnas Unedig a'r Undeb Ewropeaidd, yn arbennig i ddiogelu mynediad dilyffethair i'r farchnad sengl ar gyfer y ddwy wlad?
English: Indeed, there is considerable common ground between our White Paper, 'Securing Wales' Future' and the analysis by the Scottish Government on the impact of the UK leaving the EU. In particular, 'Scotland's Place in Europe' does emphasise, as we have, the economic importance of the single market, the vital contribution that migrant workers make to businesses and public services, and the critical need to respect devolution settlements and to develop new constitutional arrangements within the UK. And, of course, that's where the First Minister has taken the lead in calling for those arrangements. You will recall his call for a constitutional convention, and he did convene an extraordinary British-Irish Council summit last July to allow us to continue to discuss the implications of the referendum and then to take us forward in terms of ways in which we can work together and strengthen our voices.
Welsh: Yn wir, ceir tir cyffredin sylweddol rhwng ein Papur Gwyn, 'Diogelu Dyfodol Cymru' a'r dadansoddiad gan Lywodraeth yr Alban ar effaith ymadawiad y DU o'r UE. Yn benodol, mae 'Scotland's Place in Europe' yn pwysleisio, fel yr ydym ninnau wedi ei wneud, pwysigrwydd economaidd y farchnad sengl, y cyfraniad hanfodol y mae gweithwyr mudol yn ei wneud i fusnesau a gwasanaethau cyhoeddus, a'r angen hanfodol i barchu setliadau datganoli ac i ddatblygu trefniadau cyfansoddiadol newydd o fewn y DU. Ac, wrth gwrs, dyna lle mae'r Prif Weinidog wedi cymryd yr awenau wrth alw am y trefniadau hynny. Byddwch yn cofio ei alwad am gonfensiwn cyfansoddiadol, ac fe wnaeth gynnull uwchgynhadledd arbennig y Cyngor Prydeinig-Gwyddelig fis Gorffennaf diwethaf i'n galluogi i barhau i drafod goblygiadau'r refferendwm ac yna i'n symud ymlaen o ran ffyrdd y gallwn weithio gyda'n gilydd a chryfhau ein lleisiau.
English: I have accepted four urgent questions under Standing Order 12.66, and I call on Dawn Bowden to ask the first urgent question - Dawn Bowden.
Welsh: Rwyf wedi derbyn pedwar cwestiwn brys o dan Reol Sefydlog 12.66, ac rwy'n galw ar Dawn Bowden i ofyn y cwestiwn brys cyntaf - Dawn Bowden.
English: I thank the Member for her question. Welsh Government met with the special rapporteur on human rights and hazardous substances and waste on 24 January. His preliminary findings and recommendations were presented in an end-of-mission statement on 31 January, and the full report will be presented to the UN human rights council in September of this year.
Welsh: Diolch i'r Aelod am ei chwestiwn. Cyfarfu Llywodraeth Cymru â rapporteur arbennig ar hawliau dynol a sylweddau peryglus a gwastraff ar 24 Ionawr. Cafodd ei ganfyddiadau a'i argymhellion cychwynnol eu cyflwyno mewn datganiad terfynol ar 31 Ionawr, a bydd yr adroddiad llawn yn cael ei gyflwyno i gyngor hawliau dynol y Cenhedloedd Unedig ym mis Medi eleni.
English: The very short answer to your question is 'yes'. We will continue to work with all of those parties. I am aware that the Minister did meet with the rapporteur, and it is certainly unique, his opinion. But if the Member has any concerns she would like to raise specifically about Ffos-y-fran, I'm sure the Minister accordingly would welcome a letter from the Member.
Welsh: Yr ateb byr iawn i'ch cwestiwn yw 'gwnaf'. Byddwn yn parhau i weithio gyda'r holl bartïon hynny. Rwyf yn ymwybodol fod y Gweinidog wedi cyfarfod â'r rapporteur, ac yn sicr mae ei farn ef yn unigryw. Ond os oes gan yr Aelod unrhyw bryderon yr hoffai eu codi yn benodol am Ffos-y-fran, rwy'n siŵr y byddai'r Gweinidog gan hynny yn croesawu llythyr gan yr Aelod.
English: I'm very aware of the emotive issues around opencast mining. The Ffos-y-fran site was granted permission in April of 2005. It was subject then to an environmental impact assessment. This meant that all relevant issues, including cumulative effects, and those relating to health, were taken into account as part of that decision-making process. The report the Member raises is being presented to the UN human rights council, and not to us. I will ask the Minister on her return to have a consideration about this, and I will ask her to write to Members in accordance with her views.
Welsh: Rwy'n ymwybodol iawn o'r materion emosiynol sydd ynghlwm â chloddio am lo brig. Rhoddwyd caniatâd am safle Ffos-y-fran ym mis Ebrill 2005. Roedd wedyn yn rhwym i asesiad effaith amgylcheddol. Roedd hyn yn golygu bod yr holl faterion perthnasol, gan gynnwys yr effeithiau cynyddol, a'r rhai oedd yn ymwneud ag iechyd, yn cael eu hystyried yn rhan o'r broses o wneud penderfyniadau. Mae'r adroddiad y mae'r Aelod yn sôn amdano i'w gyflwyno i gyngor hawliau dynol y Cenhedloedd Unedig, ac nid i ni. Byddaf yn gofyn i'r Gweinidog pan ddaw yn ei hôl i roi ystyriaeth i hyn, a byddaf yn gofyn iddi ysgrifennu at yr Aelodau yn unol â'i barn.